Ducau d'Aliaga y Castellot

Lo Ducau d'Aliaga y Castellot, dimpués simplificato como Ducau d'Aliaga ye un títol nobiliario espanyol, creyato lo 10 d'octubre de 1487 por Ferrando II d'Aragón a favor de Chuan II Ferrández d'Íxar y Cabrera, por elevación a ducau de lo condau d'Aliaga, que li heba concedito lo 31 d'aviento de 1461, su padre lo rei Chuan II d'Aragón.

Este condau d'Aliaga, chunto con la distinción de Castellot, li fue concedito a Chuan Ferrández d'Íxar y Cabrera, por lo rei Chuan II d'Aragón, en compensación y senyal de perdón, ya que heba combatito contra él, posando-se de part de Carlos de Viana, en la guerra que este prencipe sostenió contra su padre.

En lo suyo orichen la denominación oficial yera "Ducau d'Aliaga y Castellot", pero tiempo mes tarde se simplificó en "Ducau d'Aliaga".

Chuan II Ferrández d'Íxar y Cabrera yera fillo de Chuan I Ferrández d'Íxar y Centelles, VI sinyor de la baronia d'Íxar y I sinyor de Lecera (esta distinción fue adquieta por compra), y de la segunda muller d'este, Timbor de Cabrera, filla de Bernat de Cabrera I Conte de Mòdica, XXIV Vizconte de Cabrera, XXVI Vizconte de Bas i II Vizconte d'Osona.

La suya denominación fa referencia a lo municipio d'Aliaga, en la província de Teruel

Lo ducau d'Aliaga, lo han levato por cuatre-cientos anyos conchuntament los mesmos titulars que lo Ducau d'Íxar y lo Ducau de Lecera dica que se separoron a partir de lo doceno duque, José Rafael de Silva y Fernández de Híjar.

 Duques d'Aliaga 

Creyación por Ferrando "Lo Catolico"
  Titular Periodo I Chuan II Ferrández d'Íxar y Cabrera1487-1493 IILoís Ferrández d'Íxar y Beaumont1493-1517IIIJuan Francisco Fernández de Híjar1517-1614 IVIsabel Margarita Fernández de Híjar y Castro-Pinós1620-1642VJaime Francisco Sarmiento de Silva 1642-1700VIJuana Petronila de Silva y Aragón1700-1710 VIIIsidro Francisco Fernández de Córdoba y Portugal Silva 1710-1745 VIIIJoaquín Diego de Silva y Moncada1745- 1758IXPedro de Alcántara Fernández de Córdoba y Abarca de Bolea1758-1797XAgustín Pedro de Silva y Palafox1797-1817XIFrancisca Javiera de Silva y Fitz-James Stuart 1817- 1818XIIJosé Rafael de Silva y Fernández de Híjar1818-1863XIIIAndrés Avelino de Siva y Fernández de Córdoba1863 - 1885XIVAlfonso de Silva y Campbell1885-XVAlfonso de Silva y Fernández de Córdoba XVIMaría del Rosario de Silva y Gurtubay ? -1934XVIIMaría del Rosario Cayetana Fitz-James Stuart y Silva 1934 -1954XVIII Alfonso Martínez de Irujo y Fitz-James Stuart 1954-2015XIX Luis Martínez de Irujo y Hohenlohe-Langenburg 2015-actual titular

 Referencias 

Elenco de Grandezas y Títols Nobiliarios Espanyols. Instituto "Salazar i Castro", C.S.I.C.

 Vinclos externos 
GEC.

Aliaga y Castellot